CELEX: 32011D0422
Language: ro
Date: 2011-07-18 00:00:00
Title: Decizia de punere în aplicare 2011/422/PESC a Consiliului din 18 iulie 2011 de punere în aplicare a Deciziei 2010/603/PESC privind noi măsuri în sprijinul unei puneri în aplicare efective a mandatului Tribunalului Penal Internațional pentru Fosta Iugoslavie (TPII)

19.7.2011   
            
            
               RO
            
            
               Jurnalul Oficial al Uniunii Europene
            
            
               L 188/19
            
         DECIZIA DE PUNERE ÎN APLICARE 2011/422/PESC A CONSILIULUI
   din 18 iulie 2011
   de punere în aplicare a Deciziei 2010/603/PESC privind noi măsuri în sprijinul unei puneri în aplicare efective a mandatului Tribunalului Penal Internațional pentru Fosta Iugoslavie (TPII)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2),
   având în vedere Decizia 2010/603/PESC a Consiliului din 7 octombrie 2010 privind noi măsuri în sprijinul unei puneri în aplicare efective a mandatului Tribunalului Penal Internațional pentru Fosta Iugoslavie (TPII) (1), în special articolul 2 alineatul (1),
   întrucât:
   
               (1)
            
            
               Prin Decizia 2010/603/PESC, Consiliul a adoptat măsuri în vederea înghețării tuturor fondurilor și resurselor economice aparținând persoanelor fizice enumerate în anexa la respectiva decizie, care fuseseră puse sub acuzare de către Tribunalul Penal Internațional pentru Fosta Iugoslavie (TPII).
            
         
               (2)
            
            
               În urma transferului domnului Ratko MLADIC în custodia TPII la 31 mai 2011, numele acestuia ar trebui scos de pe lista din anexa la Decizia 2010/603/PESC.
            
         
               (3)
            
            
               Lista cuprinsă în anexa la Decizia 2010/603/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Anexa la Decizia 2010/603/PESC se înlocuiește cu anexa la prezenta decizie.
   Articolul 2
   Prezenta decizie intră în vigoare la data adoptării.
   
      Adoptată la Bruxelles, 18 iulie 2011.
      
         
            Pentru Consiliu
         
         
            Președintele
         
         C. ASHTON
      
   
   
      (1)  JO L 265, 8.10.2010, p. 15.
   
      ANEXĂ
      
         
            „ANEXĂ
            
               Lista persoanelor menționate la articolul 1
            
            
                         
                     
                     
                        Persoană fizică
                     
                     
                        Motivație
                     
                  
                        1.
                     
                     
                        Nume: HADZIC Goran (sex masculin)
                        Data nașterii: 7.9.1958
                        Locul nașterii: Vinkovci, Croația
                        Resortisant al Serbiei
                     
                     
                        Acuzat de TPII și încă în libertate
                        
                           Act de acuzare: 4 iunie 2004
                        
                        
                           Cauza nr.: IT-04-75”